[{"text_idx": "#000000", "text": "Antau\u0306 nelonge en La Balta Ondo aperis statistika tabelo, kiu montris la jarojn, lokojn kaj la nombrojn de la partoprenantoj en c\u0302iuj BEToj. Surbaze de c\u0302i tiu tabelo Antanas Grincevic\u030cius faris diagramon, kiu pli bone ol la tabelo vidigas la du c\u0302efajn tendencojn."}, {"text_idx": "#000001", "text": "Unue, la BEToj estis la plej amasaj dum la lastaj jaroj de Sovetunio, kiam ekde 1985 g\u0302is 1991 BET c\u0302iujare allogis pli ol 300 (de 350 g\u0302is 608) personojn. Al la unua BET, okazinta post la sendependig\u0302o de la tri baltaj s\u0302tatoj (BET-29 en 1993 en Latvio) venis nur 50 partoprenantoj, kaj dum la postaj pli ol 20 jaroj la partoprenantaro neniam proksimig\u0302is al 350. Tio estas facile komprenebla, c\u0302ar post la disfalo de Sovetunio al BEToj ne plu venas multaj esperantistoj el Ruslando kaj Ukrainio \u2014 esperantistoj el c\u0302i tiuj landoj preferas veni al UKojn kaj IJKoj, ne al BEToj."}, {"text_idx": "#000002", "text": "Due, en la postsovetia periodo la plej amasaj estis tiuj BEToj, kiuj okazis en Litovio (flave markitaj en la supra diagramo). Nur unu fojon (BET-46 en 2010) BET en Litovio havis malpli ol 200 partoprenantojn. Ankau\u0306 c\u0302i tiu tendenco estas klarigebla \u2014 la Esperanto-movado en Litovio estas pli amasa kaj pli vigla ol en Latvio kaj Estonio, kie dum la lastaj du jardekoj preskau\u0306 ne okazis instruado de Esperanto."}, {"text_idx": "#000003", "text": "La organizantoj de BET-52, kiu okazos venont-somere en Birs\u030ctonas, esperas, ke g\u0302i estos ne malpli amasa ol BET-40 en la sama urbo, kiun en 2004 vizitis 257 esperantistoj."}, {"text_idx": "#000004", "text": "Pliaj informoj pri BET-52 kaj pri BEToj g\u0302enerale estas legeblaj en speciala rubriko de nia retejo."}, {"text_idx": "#000007", "text": "Demonstraj versioj de \u201cLa Ondo\u201d\nMusklaku la kovrilon por legi pliajn informojn."}, {"text_idx": "#000008", "text": "Demonstraj versioj de \u201cLa Ondo\u201d"}]